OzLabs/hebrew-wiki-articles huggingface dataset:
מפל קרח

הר בייקר, במדינת וושינגטון, שבארצות הברית]] 
מפל קרח (באנגלית: icefall) הוא חלק מקרחון המאופיין בזרימה מהירה יחסית לשאר חלקי אותו קרחון, ובמשטח מבוקע ותלול. יש להבדיל בין מפל קרח, שהוא סוג של קרחון שזרימתו מהירה, לבין מפל מים הקופא בעונת החורף, שאף הוא מכונה "מפל קרח".

בשל מאפיינים אלה, מכונה חלק זה של הקרחון "מפל קרח" בדומה ל"מפל מים" ביחס לנהר (שכן גם במפל המים נעים במהירות יחסית גבוהה ליתר חלקי הנהר, ופני המפל סוערים ביחס לנהר).

מפלי קרח נוצרים במקומות בהם גדות הקרחון מצירות את זרימת הקרחון, או שהקרחון זורם מעל מתלול. בעוד שקרחון זורם על פי רוב במהירות של כמה מאות מטרים בשנה, מפל קרח זורם במהירות רבה יותר - שיכולה להגיע לקילומטרים בשנה.

== טיפוס על מפלי קרח ==

בניגוד לזרימת קרחון, זרימה מהירה זו גורמת לשינוי בפני השטח של הקרחון - ולכן פני מפל הקרח מחורצים, סדוקים ובתרוניים, וחלקים ממפל הקרח יכולים להתמוטט בפתאומיות ובלי אזהרה - ולכן הטיפוס על מפלי קרח מסוכן ביותר. יחד עם זאת, בשל יופיים מהווים אתרי הקרח יעד טיפוס אטרקטיבי.

== מידות מפלי קרח ==
גובהם של מפלי הקרח השונים שונה ביותר.

גובהו של מפל הקרח היורד מקרחון רוזוולט, שעל המורדות הצפוניים של הר בייקר, ברכס קסקייד שבארצות הברית הוא 730 מטרים.

מפל קרח יכול להיות גדול ביותר, לדוגמה, רוחבו של מפל הקרח הזורם אל קרחון לאמברט שבאנטארקטיקה 7 קילומטרים, אורכו 14 קילומטרים, ואולם הוא נופל גובה של 400 מטרים (מחצית מגובהו של מפל הקרח בקרחון רוזוולט).

{|
|מפל קרח הנופל לתוך [[קרחון לאמברט, אנטארקטיקה.]]
|[[מפל הקרח חומבו על הר האוורסט]]
|הר סנט הלן.]]
|}

==ראו גם==
* קרחון ימי
* שוברת קרח
* גאומורפולוגיה קרחונית
* כיפת קרח
* קרחון ימי
* שדה קרח
* מדף קרח
* הדום קרח

== קישורים חיצוניים ==

* 

== הערות שוליים ==

קטגוריה:מפלי קרח
קטגוריה:טיפוס
פסגת פריגה

פסגת פריגה (באנגלית: Frigga Peak) היא פסגה בחוף המזרחי של ארץ גרהאם, שבאנטארקטיקה.

הפסגה ממוקמת לגדתו הדרומית של קרחון אנדרסון.

גובהה של הפסגה 1,570 מטרים מעל פני הים.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי סקר שטחי חסות איי פוקלנד.

הפסגה צולמה מן האוויר בשנת 1947, על ידי משלחת החקר האנטארקטית רון.

=== מקור השם ===

שמה של הפסגה ניתן לה על ידי אנשי סקר חסות איי פוקלנד.

הפסגה הייתה מוקפת עננים בעת שהתגלתה, ולכן נקראה על שם האלה פריג (באנגלית נהגה "פריגה") מהמיתולוגיה הנורדית, הטווה עננים, על פי מיתולוגיה זו.

בעקבות מתן שם זה לפסגה זו, נקרא ההר הסמוך הר אודין, על שם האל אודין, שעל פי המיתולוגיה הנורדית הוא בעלה של פריגה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5322 פסגת פריגה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4968&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת פריגה] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25612632 מפת אזור פסגת פריגה]
* [http://distancebetween.info/frigga_peak מחשבון מרחקים - המרחק בין פסגת פריגה לאתרים סמוכים]

== הערות שוליים ==

פריגה
פריגה
My Life Is Going On

My Life Is Going On הוא סינגל שהוקלט על ידי הזמרת הספרדייה ססיליה קרול והדי ג'יי הטורקי בוראק יתר . השיר יצא לאור ב-10 ביוני 2017, על ידי חברות התקליטים טיים רקורדס ווורנר.

רמיקס של השיר שימש כשיר הנושא של סדרת הטלוויזיה המצליחה "בית הנייר".<ref></ref><ref></ref>

== רקע וכתיבה ==
השיר הולחן על ידי המלחין הספרדי מאנל סאנטיסטבאן. מילות השיר נכתבו על ידי הזמרת ססיליה קרול, שלטענתה קיבלה השראה למילות השיר מדמותה של "טוקיו", מסדרת הטלוויזיה "בית הנייר".<ref></ref>

== וידאו קליפ ==
לשיר פורסמו שני וידאו קליפים רשמיים. נכון לאפריל 2020, הווידאו קליפ שפורסם על ידי סדרת הטלוויזיה "בית הנייר" זכה ל-69 מיליון צפיות, והווידאו קליפ שפורסם על ידי חברת התקליטים "טיים רקורדס" זכה ל-40 מיליון צפיות.

== הצלחה ==
השיר הגיע למקום השמיני במצעד השירים הרשמי של איטליה, ולמקום ה-24 במצעד הפזמונים הבינלאומי השנתי של גלגלצ.

נכון לאפריל 2020, מונה ההאזנות של השיר ברשת הזרמת המדיה ספוטיפיי עומד על כ-225 מיליון.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה 2×
|100,000
|-
!צרפת (SNEP)
|זהב 2×
|100,000
|-
!פולין (NVPI)
|זהב
|10,000
|-
!ברזיל (Pro-Música Brasil)<ref></ref>
|יהלום
|160,000
|}

== קישורים חיצוניים ==
* 

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:סינגלים מ-2018
קטגוריה:שירים באנגלית
קטגוריה:שירי יהלום בברזיל
קטגוריה:סינגלים בהוצאת וורנר מיוזיק גרופ
מצוק בנסון

מצוק בנסון או סלע בנסון (באנגלית: Benson Bluff) הוא מצוק סלע בצורת משולש, ברכס בריטניה שבאנטארקטיקה. 

גובהו של המצוק 1,300 מטרים מעל פני הים. 

המצוק נמצא בצידו המערבי של מפל הקרח ראגוצקי.

== היסטוריה ==
=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שמו של דייל פ. בנסון (Dale P. Benson), קרטוגרף שעבד בסקר הגאולוגי של ארצות הברית, שערך סקרים בתחנת הקוטב הדרומי, בין השנים 1993 – 1994, והשתתף בפרויקט הפוטוגרמטריה הראשון המנוהל על ידי GPS.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:17985 מצוק בנסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122419 מצוק בנסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17025&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק בנסון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

בנסון
קטגוריה:ארצות הברית באנטארקטיקה
יהושע משה

הרב יהושע משה יחזקאל (ט' בטבת ה'תר"ן, 1 בינואר 1890, בגדד - 29 בדצמבר 1978, גבעתיים) היה אב בית הדין האחרון של יהדות בגדאד, והרב הראשי הראשון של העיר גבעתיים.

==תולדות חייו==
נולד בבגדד, עיראק לאבי רבי משה בן יחזקאל ולצלחה. האב היה תלמידו המובהק של רבי יוסף חיים, והעביר לבני ביתו הרבה מתורתו. בצעירותו למד מפי הרב ראובן יוסף בלבול, ולאחר מכן במדרש תלמוד תורה מפי רבי מנשה שהרבני ובמדרש בית זלכה, והיה תלמידם של הרבנים יהודה פתיה ושמעון אגסי. נשא את טובה, בת הרב ששון משה דנגור. בשנת ה'תרע"ב (1912), בהיותו בגיל 22, הוסמך מפי הרב אברהם הלל ובית דינו. למד והוסמך לשחיטה על ידי הרב אליהו כנוש. עם פרוץ מלחמת העולם הראשונה, נמלט לבצרה כדי להימלט מגיוס, ושימש שם כדיין. שב לבגדד בשנת ה'תר"ף (1920), וכיהן כסופר בית הדין וכשוחט. בשנת ה'תר"ץ התמנה לדיין, להצטרף לוועד הרבני בבגדד. בשנת ה'תש"ז נתמנה לאב בית הדין.

היה ידוע גם כמוהל מומחה, ורוב התינוקות היהודים, וגם רבים מהמוסלמים, נימולו על ידו.

בי"ב באייר ה'תשי"א עלה לישראל במסגרת מבצע עזרא ונחמיה, והתגורר בגבעת שאול בירושלים. בהבחירות לכנסת השנייה התמודד במקום ה-14 ברשימת "אמוני ישראל" של הרב אליהו כי טוב, אך הרשימה לא עברה את אחוז החסימה. לאחר כשנה התמנה לרב העיר גבעתיים, משרה בה נשא עד לפטירתו.

ייסד בגבעתיים בית כנסת ספרדי "בית אל", לאחר שזמן רב התפילות היו נערכות בכיתת בית הספר, וכן את בתי המדרש "אמת ליעקב ותתפלל חנה" ו"פני יהושע". היה סגן יו"ר "ועד הרבנים פליטי עיראק בישראל".

נפטר בכ"ט בכסלו ה'תשל"ט, 29 בדצמבר 1978, ונקבר בבית הקברות נחלת יצחק.

==ספריו==
* קץ הימין - אנציקלופדיה אלפביתית לחכמי יהדות בבל, בעיקר בדורות האחרונים. ירושלים ה'תשכ"ז. שם הספר רומז לכינוי שהדביק לו בצעירותו הרב צדקה חוצין, המבוסס על ראשי התיבות של שמו: יהושע משה יחזקאל.
* אוזני יהושע - ליקוט מפסקי ספרות השו"ת לפי נושאים, חידושים על התלמוד ועל ספר "זבחי צדק" לרבי צדקה חוצין ועל התנ"ך ורמזים. ירושלים ה'תשל"ב.

==לקריאה נוספת==
* מאיר כהן, אבירי בבל, ה'תשע"ד, עמ' רצ-רצא.

==קישורים חיצוניים==
* [https://iraqijews.info/חכם-משה-יהושע-עה/ חכם יהושע משה ע"ה], "האתר העיראקי".
* הרב הרצל חודר, [https://youtu.be/-iOxkkcGf48 סיפורי צדיקים - הרב יהושע משה], באתר YouTube.
* בן ציון רוזנפלד, [https://orot.ac.il/sites/default/files/רוזנפלד_0_0.pdf הרב יהושע משה – רב העיר הספרדי הראשון של גבעתיים], בתוך ליבי במזרח

==הערות שוליים==

קטגוריה:רבנים עיראקים
קטגוריה:בגדאד: רבנים
קטגוריה:רבני ערים בישראל
קטגוריה:גבעתיים: רבנים
קטגוריה:אבות בתי דין
קטגוריה:אישים הקבורים בבית הקברות נחלת יצחק
קטגוריה:ישראלים ילידי עיראק
קטגוריה:עולים בשנות ה-1950
קטגוריה:מחברי ספרות תורנית
קטגוריה:ישראלים שנולדו ב-1890
קטגוריה:ישראלים שנפטרו ב-1978
העיירה שלנו (סרט, 1940)

העיירה שלנו (באנגלית: Our Town) הוא סרט קולנוע אמריקאי משנת 1940 בבימויו של סם ווד עם ויליאם הולדן ומרתה סקוט בתפקידים הראשיים.

התסריט מבוסס על מחזה בשם זה מאת תורנטון וילדר משנת 1938 שזיכה אותו בפרס פוליצר. המחזה עבר מספר עיבודים לסרט טלוויזיה, לבלט ולאופרה. וילדר השתתף בכתיבת התסריט והסכיס לדרישת המפיק סול לסר לשנות את הסוף ליותר אופטימי בכך שהגיבורה לא מתה אלא נשארת בחיים.

הסרט היה מועמד לארבעה פרסי אוסקר - פרס אוסקר לסרט הטוב ביותר, פרס אוסקר לשחקנית הטובה ביותר (מרתה סקוט), פרס אוסקר לפסקול המקורי הטוב ביותר (אהרן קופלנד) ופרס אוסקר למיקס הסאונד הטוב ביותר.

כמו במחזה, יש כאן דמות של "מנהל במה" (Stage Manager) המספר לאורך הסרט על העיירה ואנשיה, אותו מגלם פרנק קרייבן , שהשתתף גם בכתיבת התסריט.

הסרט מתאר את החיים בעיירה קטנה בניו המפשייר בשנים 1901–1913.

==תקציר העלילה==
העיירה Grover's Corners (שם פיקטיבי) נמצאת בניו המפשייר. אין בה כל דבר מיוחד, 2,642 תושבים, רחוב ראשי, רופא, חלבן, מחלק עיתונים, כומר, קברן, מנצח מקהלת הכנסייה, רכלנית העיירה ועוד. העלילה מתחילה ב-1901 ומתרכזת בשתי משפחות שגרות זו לצד זו.
* משפחת גיבס - מר גיבס (תומאס מיצ'ל), גב' גיבס (פיי ביינטר) וילדיהם ג'ורג' (ויליאם הולדן) ואחותו הצעירה רבקה. מר גיבס הוא רופא העיירה.
* משפחת וב - מר וב (גאי קיבי), גב' וב (באולה בונדי) וילדיהם אמילי (מרתה סקוט) וואלי. מר וב הוא בעל העיתון המקומי.

ג'ורג' ואמילי לומדים באותה כיתה ומתפתחת בינם אהבה שיודעת עליות ומורדות. אמילי מאשימה את ג'ורג' שהוא שקוע כל הזמן בבייסבול ומזניח אותה. ג'ורג' רוצה לעזוב את הבית וללמוד חקלאות כדי לרכוש לבסוף את החווה של דודו אבל כשהוא מתבונן באמילי העצובה הוא מודיע לה כי החליט להישאר בעיירה וללמוד חקלאות בדרך עצמאית. הם מחליטים להתחתן.

1904 - חתונתם של ג'ורג' ואמילי נערכת בכנסייה. לאחר החתונה רוכש ג'ורג' חווה בכסף שנתנה לו אמו שחסכה כל חייה 350 דולר כדי לראות פריז. העלילה עוברת ל-1913. אמילי חולה מאוד בעת לידת בנה השני. היא הוזה ובדמיונה היא רואה עצמה כבת 16, מבקרת בבית הקברות בעיירה וצופה על קברות האנשים שהכירה, נכנסת לביתה וצופה בהוריה ובאחיה החוגגים לה יום הולדת. לבסוף נשמעת בכיית תינוק. ג'ורג' נכנס לחדרה והיא פוקחת את עיניה ומחייכת בשמחה (בניגוד למחזה בו היא מתה).

==קישורים חיצוניים==

* [https://www.youtube.com/watch?v=Rnqch54OlrM קדימון להעיירה שלנו], באתר יוטיוב
* [http://www.tcm.turner.com/tcmdb/title/85941/Our-Town העיירה שלנו], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1940
קטגוריה:סרטי דרמה רומנטית
קטגוריה:סרטי ויליאם הולדן
קטגוריה:סרטי יונייטד ארטיסטס
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
גן קנרוקואן

גן קנרוקואן (ביפנית: 兼六園) הוא נקודת תיירות מפורסמת בעיר קנאזווה שביפן. הגן נחשב לאחד משלושת הגנים היפים ביותר ביפן, כשהאחרים הם קיירקואן וקורקאקואן. הגן מהווה אטרקציה פופולרית גם עבור המקומיים שרואים בעיצובו קלאסיקה מסורתית המתאימה לשורשיהם<ref></ref>.

== הרקע להקמת הגן ופירוש שמו ==
הגן נבנה בהוראת משפחת מאדה (Maeda) שהייתה משפחת סמוראים ששלטה באזור קנאזווה בתקופת אדו (1603–1868). המשפחה, שהייתה יצרנית גדולה של אורז, השתלטה על שטחים נרחבים של קנאזווה והפכה לשבט פיאודלי חזק מאוד.

פירוש השם קנרוקואן הוא "ששת האלמנטים", זאת מפני שהגן כולל את ששת המאפיינים שלפי המסורת הסינית חייב גן מושלם לכלול, והם מרחב, נוף, פרטיות, מלאכותיות, עתיקות ומים בשפע.

== מראה הגן ==
בהתאם לששת האלמנטים הגן מכיל בתי תה, עצים ופרחים, נקודות תצפית על הנוף היפה וגשרים מעל לנהרות ואגמים. המים אינם נביעה טבעית או הצטברות של מי גשמים, והם מובלים לגן באופן מלאכותי דרך מערכת הובלת מים עתיקה.

בגן מועסקים גננים רבים ששומרים על נראותו. בריאיון ל-BBC אמר אחד מהם למראיין כי הוא מרגיש שחובתו היא להגן על העצים בגן, וכי הוא מקפיד לדאוג להם אף על פי שהוא אחראי לגזום אותם. לדבריו, אם ענפי העץ חופפים, אור השמש לא יכול להגיע לכולם, ולכן יש לגזום ענפים מסוימים כדי לתת לאחרים לצמוח. בכתבה צוין כי מושקעים מאמצים אדירים של מטפחי הגן גם בפרטים הקטנים ביותר, כדי שייראה טבעי ככל האפשר<ref></ref>.

==גלריה==

<gallery mode="packed" widths="140px" heights="140px">
File:131109 Kenrokuen Kanazawa Ishikawa pref Japan01s3.jpg|
File:Kenroku-en-winter-lantern.jpg|
File:Kenroku-en-01.jpg|
File:Pasaje Kenrokuen Kanazawa Japon.JPG|
File:Kenrokuen nieve.jpg|.
File:Kenrokuen Uchihashi-tei.jpg|
File:Fountain Kenrokuen Garden Kanazawa Japan.JPG|
File:Kenrokuen Hanamibashi in May.jpg|
File:Kenrokuen1.jpg|
File:Kenrokuen2.jpg|
File:Kenrokuen3.jpg|
File:Kenrokuen4.jpg|.
</gallery>

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גן יפני
קטגוריה:צ'ובו
More than Just a Name

More than Just a Name (בעברית: יותר מסתם שם) הוא האלבום ה-12 של הרכב המוזיקה האלקטרונית הישראלי אינפקטד מאשרום.

האלבום יצא ב-23 במרץ 2020, תחת חברת התקליטים Monstercat והוא אלבום מוזיקה אלקטרונית בז'אנר טראנס פסיכדלי בתת-סוגות: Hi-Tech Psytrance, Progressive Psytrance, Night Full-on Psytrance, Psy-Tech Trance ו-Suomisaundi.

הרצועות:"Ani Mevushal", "Freedom Bill" ו-"Only Solutions" באלבום שוחררו כסינגלים וכחלק ממיני אלבומים, מעט לפני יציאת האלבום.

==עובדות טריוויה==
*עטיפת האלבום היא רפרנס ליצירות של ההרכב בעבר, כאשר באיור מופיעים רופאים במעבדה וברקע רואים מספר "תאי ניסוי" ובהם יצורים שונים שהופיעו על עטיפות של מספר מיני-אלבומים, סינגלים ואלבומים של הצמד בעבר: בצד שמאל מופיע הדמות מתוך הסינגל "Ani Mevushal", מימינו דמות הקיפוד מעטיפת האוסף "Friends On Mushrooms", מימינו הדמות שהופיעה על עטיפת האלבום "The Gathering", ובימין הרקע הדמות שהופיעה על עטיפת האלבום "IM the Supervisor".
*הרצועה "Ani Mevushal" נעשתה בשיתוף עם Bliss (יונתן מרקוב), ובהופעה משותפת הסבירו שמדובר בביטוי בעברית "אני מבושל" שהוא כינוי עצמי למישהו שהשתמש בסמים.
*הרצועה "Symphonatic (Infected Mushroom & Astrix Remix)" היא רמיקס בשיתוף עם Astrix (אבי שמיילוב) לרצועה ישנה של הצמד שנעשה בשנת 2000.
*הרצועה "Infected Megamix" הוא למעשה מגה-מיקס של מספר רצועות של הצמד מהעבר חלקן בשנות ה-90 וחלקן בשנים יותר מאוחרות, שנעשה בשיתוף עם ההרכבים SpaceNoiZe (אבי אלגרנטי וברק ארגמן) ו-Vertical Mode (חנן גורנשטיין ומשה קינן).

== הרצועות באלבום ==

== קישורים חיצוניים ==

קטגוריה:אלבומי 2020
קטגוריה:אלבומי אינפקטד מאשרום
המפלגה האגררית (בלארוס)

המפלגה האגררית היא מפלגה פוליטית אגררית<ref></ref> בבלארוס. תומכת בנשיא אלכסנדר לוקשנקו.<ref></ref>

היא נוצרה בשנת 1992 בשם "המפלגה האגררית הדמוקרטית המאוחדת של בלארוס" (Аб'яднанная аграрна-дэмакратычная партыя Беларусі).<ref>[http://library.fes.de/pdf-files/bueros/belarus/07072.pdf]</ref> בשנת 1994 היא שינתה את שמה למפלגה האגררית. מנהיג המפלגה הוא מיכאיל רוסי, שהוחלף על ידי מיכאיל שימנסקי בשנת 2008.<ref></ref>

בבחירות לפרלמנט בשנת 1995 השיגה המפלגה 33 מתוך 198 מושבים. בשנים 2000 ו-2004 היא זכתה רק ב-5 ו-3 מושבים בבית הנבחרים, בהתאמה. בשנת 2008 צומצמה המפלגה למושב אחד. בבחירות 2016 המפלגה איבדה את מושבה אך קיבלה את המושב בבחירות לפרלמנט בשנת 2019.<ref name=":0"></ref>
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בלארוס: מפלגות
קטגוריה:תנועות בדלניות
קטגוריה:מפלגות שהוקמו ב-1992
פרד (אסלאם)

פרד (בערבית: فرض, תעתיק מדויק: פרצ) הוא מושג הלכתי בדת האסלאם שמשמעותו היא חובה דתית אשר הגיעה כציווי מאללה.

המוסלמים מאמינים שהאדם המבצע מעשים אשר מוגדרים כ"פרד" מקבל שכר מהאל, בעוד אלו הנמנעים מעשיית מעשים כאלו חוטאים לאל ועשויים לספוג ממנו ענישה.

ברוב אסכולות ההלכה האסלמיות, המושג "פרד" מקביל למושג "ואג'ב" (واجب), שמשמעותו "הכרחי". לעומת זאת, באסכולה החנפית, שני המושגים הללו אינם מקבילים, וכל אחד מהם מהווה קטגוריה נפרדת של מעשים.

== חובת הפרט וחובת הקהילה ==
תחום הפיקה מבחין בין שני סוגים עיקריים של "פרד":
* פרד אל-עין (فرض العين): חובת הפרט, מצווה אשר חובה על כל אדם לעשות, כמו צום הרמדאן וחמש התפילות היומיות<ref></ref>.
* פרד אל-כפאיה (فرض الكفاية): מצווה אשר אינה חובה על כל אחד ואחד מהמוסלמים, אך מספיק שרק חלק מהקהילה מבצעים אותה, כדוגמת האד'אן<ref></ref>.

== הערות שוליים ==

קטגוריה:מושגים באסלאם
המפלגה הפטריוטית הבלארוסית

המפלגה הפטריוטית הבלארוסית היא מפלגה פוליטית בבלארוס הנאמנה לנשיא אלכסנדר לוקשנקו.<ref name="VS">Vitali Silitski & Jan Zaprudnik (2010) The A to Z of Belarus, Scarecrow Press, p237</ref> ניקולאי אולאחוביץ' הוא יו"ר המפלגה.<ref>http://www.indexmundi.com/belarus/political_parties_and_leaders.html</ref>

== היסטוריה ==
המפלגה הוקמה בשנת 1994<ref name="VS">Vitali Silitski & Jan Zaprudnik (2010) The A to Z of Belarus, Scarecrow Press, p237</ref> ונקראה בתחילה התנועה הפטריוטית הבלארוסית. היא זכתה במושב אחד בסיבוב ההצבעה השני בבחירות לפרלמנט 1995.<ref>Dieter Nohlen & Philip Stöver (2010) Elections in Europe: A data handbook, Nomos, p258 </ref><ref>[http://www.ipu.org/parline-e/reports/arc/2027_95.htm Elections in 1995] IPU</ref> היא שינתה את שמה למפלגה הפטריוטית בבלארוס בשנת 1996.<ref>Nohlen, D & Stöver, p254</ref>

המפלגה מינתה את ניקולאי אולאחוביץ' כמועמד מטעמה לבחירות לנשיאות 2015. הוא סיים במקום הרביעי והאחרון עם 1.7% מהקולות.

==קישורים חיצוניים==
* 

== הערות שוליים ==

קטגוריה:בלארוס: מפלגות
קטגוריה:מפלגות שהוקמו ב-1994
In My Head (שיר של אריאנה גרנדה)

In My Head (בעברית: בראש שלי) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next.<ref name=":0"></ref> השיר יצא לאור ב-8 בפברואר 2019, על ידי חברות התקליטים ריפבליק רקורדס, ביחד עם האלבום עצמו.<ref name=":0" />

השיר הגיע למקום הראשון במצעד השירים של שוודיה.<ref></ref>

== רקע וכתיבה ==
השיר בשונה משאר השירים באלבום, נכתב על ידי פופ וונסל, אריאנה גרנדה, נייתן "האפי" פרז, בריטני "צ'י" קוני, דניסיה אנדרוז, לינדל דיון נלסון ג'וניור וג'מאל רוברטס והופק על ידי פופ וונסל, נייתן "האפי" פרז, נובה וואב.<ref name=":1"></ref> השיר הוא שיר בסגנון הטראפ המשלב בתוכו את סגנון ה-R&B.<ref name=":1" />

כמו כן, עלה השיר לרשת הזרמת המדיה ספוטיפיי, בסמוך לצאת האלבום.<ref></ref>

== הצלחה ==

בפברואר 2019, עלה האודיו הרשמי של השיר לערוץ היוטיוב של אריאנה גרנדה.<ref name=":2"></ref> באודיו ניתן לראות את עטיפת האלבום בו נכלל השיר.<ref name=":2" /> נכון לאפריל 2020, מונה הצפיות של האודיו עומד על למעלה מ-20 מיליון צפיות.<ref name=":2" /> קליפ המילים של השיר צבר למעלה מ-3.5 מיליון צפיות.<ref></ref>

בין היתר, הצליח השיר לצבור למעלה מ-110 מיליון השמעות ברשת הזרמת המדיה ספוטיפיי.<ref name=":4"></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|8 בפברואר 2019
|הזרמת מוזיקה • הורדה דיגיטלית
|ריפבליק
|<ref name=":4" />
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ניית'ן פרז
קטגוריה:בלדות R&B עכשוויות
קטגוריה:שירי מוזיקת טראפ
קטגוריה:שירי זהב באוסטרליה
כאריסיוס

פלאוויוס סוסיפאטר כאריסיוס (Flavius Sosipater Charisius; פעל במאה ה-4 לספירה) היה מדקדק לטיני.

כאריסיוס היה ככל הנראה יליד אפריקה, שזומן לקונסטנטינופול כדי לתפוס את מקומו של אואנתיוס, פרשן מלומד של טרנטיוס.

חיבורו, "Ars Grammatica", נכתב בחמישה ספרים והוא מופנה לבנו (שאינו רומאי, כפי שמראה ההקדמה). החיבור הגיע לידינו במצב פגום. אבדו מתוכו תחילתו של הספר הראשון, חלק מהספר הרביעי וחלקו הגדול של הספר החמישי. החיבור, שהוא בסך הכל אוסף, הוא בעל ערך בכך שהוא מכיל קטעים מכתבי הסופרים המוקדמים יותר על הדקדוק, שבמקרים רבים נזכרים בשמם: רמיוס פלאימון , יוליוס רומאנוס, קומיניאנוס .

דתו של כאריסיוס אינה ידועה, אולם הוא נמנה עם המדקדקים היוונים והלטינים שנדרשו גם לשמות עבריים. כאריסיוס טוען בחיבורו (Ars Grammatica, 1,17) כי את השמות "אדם" ("הנברא הראשון") ו"אברהם" אין להטות בהתאם לחוקי הדקדוק של סיומות לטיניות או יווניות, באשר הם שמות עצם בעלי סיומת אחת בלבד.

==הערות שוליים==

קטגוריה:בלשנים ולשונאים
קטגוריה:סופרים רומאים
קטגוריה:אישים שחיו במאה ה-4
גוש העצמאות הבלארוסי

גוש העצמאות הבלארוסי היא אחת משלוש קואליציות האופוזיציה הגדולות בבלארוס.<ref></ref> הקואליציה הוקמה בשנת 2009 כחלופה לכוחות הדמוקרטים המאוחדים של בלארוס.<ref></ref> בכוונת הגוש לבחור מועמד יחיד להביס את אלכסנדר לוקשנקו, הנשיא הסמכותי שמכהן מאז 1994.<ref></ref>

== מפלגות חברות ==
בגוש העצמאות הבלארוסי יש 8 מפלגות.
; מפלגות רשומות:
* מפלגת BNF
* הדמוקרטיה הנוצרית של בלארוס
; מפלגות ותנועות לא רשומות:
* Za svabodu
* חזית מלאדי
* הדמוקרטים הצעירים
* ברית הימין
* בלארוס הצעירה
* רזאם

חברים חדשים מתקבלים בגוש העצמאות רק אם הם מוסכמים על ידי כל החברים בגוש. זו הייתה הסיבה שתנועת הקואליציה האירופית לא הוכנסה לגוש העצמאות.<ref></ref>

== השתתפות בבחירות ==
בבחירות לרשויות המקומיות בשנת 2010 היו לגוש העצמאות מעל 500 מועמדים, קמפיינים משמעותיים התנהלו על ידי אלס להבינץ, זמיצר באביצקי, מקסים הובארביץ', טטיאנה קושינאבה ועוד כמה אחרים. מבין כולם, רק 3 מועמדים של הדמוקרטיה הנוצרית ניצחו בבחירות במחוזותיהם.

== הערות שוליים ==

קטגוריה:בלארוס: מפלגות
קטגוריה:מפלגות שהוקמו ב-2009
Salvatore

Salvatore (בעברית: סלווטור) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, Honeymoon.<ref name=":0"></ref><ref name=":2"></ref> השיר יצא לאור ב-18 בספטמבר 2015, על ידי חברות התקליטים אינטרסקופ רקורדס ופולידור רקורדס.<ref name=":2" /><ref name=":0" /> השיר הושמע לראשונה בתוכנית רדיו 1 של ה-BBC בהנחייתו של הו סטפנס, ב-16 בספטמבר 2015.<ref></ref><ref></ref>

השיר תואר כשיר שנכתב "בהשראת העולם הישן", תוך שתואר גם כ-"סרנדה איטלקית".<ref></ref>

== רקע וכתיבה ==
את השיר בדומה ל-"Art Deco", כתבו לנה דל ריי וריק נואלס והוא הופק על ידי דל ריי, נואלס, וקירון מנזיס.<ref></ref><ref></ref> דל ריי שוחחה עם הו סטפנס בתוכנית רדיו 1 ב-BBC ואמרה על השיר כי: "זה כנראה השיר היחיד באלבום שלא דומה לאף שיר אחר בו. הוא מעביר תחושה איטלקית, הקשורה לעולם הישן. זה שיר מוזר, אבל אני אוהבת את הפזמון שלו. הוא קולנועי".<ref></ref>

ב-16 בספטמבר 2015, השיר שודר בשידור חי ברדיו BBC 1 על ידי דל ריי מפריז, צרפת. האודיו הרשמי של השיר היה אמור לעלות לערוץ ה-Vevo של דל ריי כבר באותו היום, אך לבסוף העלאתו נדחתה. "Salvatore" הועלה לרשתות הזרמות המדיה השונות ב-18 בספטמבר 2015, ביחד עם שאר שירי האלבום.

== הצלחה ==
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref> האודיו של השיר הועלה בשנית לערוץ ה-Vevo של לנה דל ריי ב-12 בדצמבר 2018, תוך שהצליח לצבור למעלה מ-1.5 מיליון צפיות.<ref></ref> קליפ לא רשמי של השיר צבר למעלה מ-2.5 מיליון צפיות.<ref></ref>

== ביקורת ==
[[אדל, אשר העבירה ביקורת חיובית על השיר]]
השיר זכה לשבחים מטעם Radio.com, ששיבחו את הביצוע הקולי של דל ריי בו ואמרו כי "לשיר יש סגנון מרומם מאוד, כמעט ערמומי. זה שיר איטי מאוד ביחס לשאר השירים שיש באלבום. בנוסף לכך, יש בו אווירה אפלה מאוד וזאת תוך שיש בו דיבור על סוף גורלי כלשהו".<ref></ref>

הזמרת-יוצרת הבריטית אדל הפנתה כלפי השיר "Salvatore" שבחים רבים, כאשר התראיינה במגזין ווג, תוך שאמרה כי "המקהלה בשיר הזה גורמת לי לדמיין שאני בטיסה".<ref></ref>

== קרדיטים ==
הקרדיטים לקוחים מתוך הכתוב באלבום Honeymoon.
* לנה דל ריי – שירה, כתיבה, הפקה
* ריק נואלס – כתיבה, הפקה, רפידות, מלוטרון, כלי מיתר, גיטרה אקוסטית, גיטרה חשמלית, פסנתר, בס, כלי הקשה
* קירון מנזיס – הפקה, הנדסה מוזיקלית, הקלטה, ערבוב מוזיקלי, כלי הקשה
* פטריק וורן – תזמורות
* טרבור יאסודה – הנדסה מוזיקלית, הקלטה נוספת
* כריס גרסיה – הנדסה מוזיקלית, הקלטה נוספת
* אדם עיין – מנהל בפועל
* פיל ג'ולי – עוזר הנדסה מוזיקלית
* איריס סופיה – עוזרת הנדסה מוזיקלית
* בריאן גריפין – תופים, כלי הקשה

"Salvatore" הוקלט באולפני אלקטריק ליידי בניו יורק, עורבב בבניין הירוק בסנטה מוניקה, קליפורניה ותוגבר בגייטוואיי מאסטרינג בפורטלנד, מיין.

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|18 בספטמבר 2015
|הורדה דיגיטלית
|פולידור • אינטרסקופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
יליזבטה יאנקובסקאיה

יליזבטה יאנקובסקאיה (ברוסית: Елизаве́та Янковская; נולדה ב-1 במאי 1995, במוסקבה, רוסיה) היא שחקנית תיאטרון וקולנוע רוסייה. בתו של הבמאי פיליפ יאנקובסקי.

== פילמוגרפיה ==
{| class="wikitable sortable" style="margin-bottom: 10px;"
|- bgcolor="#eaf0f7"
! שנה
! שם
! שם בשפת המקור
! דמות
! הערות
|- bgcolor="#eaf0f7"
| 2018
| סיפורה של משימה
| История одного назначения
| טטיאנה בראס
|
|- bgcolor="#eaf0f7"
| 2019
| ריו
| Рио
| פולינה
| סרט קצר
|-
|}

== משפחתה ==
אביה הוא השחקן והבמאי פיליפ יאנקובסקי והיא אחותו הצעירה של איוואן יאנקובסקי. סבם היה השחקן אולג יאנקובסקי ודודה הוא רוסטיסלב יאנקובסקי.
== קישורים חיצוניים ==

* [https://www.vokrug.tv/person/show/elizaveta_yankovskaya/ יליזבטה יאנקובסקאיה], באתר vokrug.tv
* [https://www.kino-teatr.ru/kino/acter/w/ros/486020/bio/ "ליזבטה יאנקובסקאיה], באתר kino-teatr.ru
* [https://m.russia.tv/person/299600/ יליזבטה יאנקובסקאיה], באתר VGTRK

קטגוריה:שחקניות קולנוע וטלוויזיה רוסיות
קטגוריה:מוסקבה: אישים
קטגוריה:שחקניות תיאטרון רוסיות
קטגוריה:רוסיות שנולדו ב-1995
קטגוריה:רוסים שנולדו ב-1995
הכוחות הדמוקרטים המאוחדים של בלארוס

הכוחות הדמוקרטיים המאוחדים של בלארוס היא קואליציה של מפלגות פוליטיות שהיו קבוצת האופוזיציה העיקרית בבחירות לנשיאות 2006. הקבוצה בחרה באלכסנדר מילינקביץ', כמועמד לנשיאות בניסיון להביס את אלכסנדר לוקשנקו הנשיא הסמכותני של בלארוס מאז 1994.

נתונים סטטיסטיים רשמיים בבלארוס דיווחו שמילינביץ' צבר 6% מהקולות, אולם האופוזיציה הבלארוסית ומבקרים ממדינות המערב לא קיבלו את התוצאות הרשמיות כלגיטימיות ומאמינים שזו דוגמה להונאת בחירות. הרשויות בבלארוס הכחישו את כל ההאשמות בהונאת בחירות.

כיום, מפלגת האזרחים המאוחדת ומפלגת השמאל בבלארוס "עולם צודק" מהווים את מרבית הקואליציה. מפלגת BNF שומרת על חברותה בקואליציה, אולם מתרכזת יותר בקואליציה שהוקמה לאחרונה על ידי המפלגות השמרניות, גוש העצמאות הבלארוסית.

== חברות מפלגתית ==
יש חמש מפלגות פוליטיות בקואליציה של הכוחות הדמוקרטים המאוחדים של בלארוס:
* מפלגת השמאל "עולם צודק"
* מפלגת האזרחים המאוחדת של בלארוס
* המפלגה הסוציאל-דמוקרטית (אספה)
* מפלגת העבודה
* מפלגת BNF
* Za svabodu ("לחופש")

== קישורים חיצוניים ==
* 
==הערות שוליים==

קטגוריה:בלארוס: מפלגות
קטגוריה:מפלגות שהוקמו ב-2006
יחסי ארגנטינה–קובה

יחסי ארגנטינה–קובה הם היחסים הדו-צדדיים שבין הרפובליקה הארגנטינאית לבין הרפובליקה של קובה.

== היסטוריה ==
נשיא ארגנטינה [[ארתורו פרונדיסי ונשיא קובה פידל קסטרו בפגישה בבואנוס איירס, 1959]]
שתי המדינות חולקות היסטוריה ארוכה ביחד, מאחר שבעבר היו חלק מהאימפריה הספרדית. בשנת 1816 קיבלה ארגנטינה עצמאות מספרד, ובשנת 1902 קובה קיבלה גם כן עצמאות לאחר מלחמת ארצות הברית–ספרד. ב-12 במאי 1909 שתי המדינות ייסדו באופן רשמי את היחסים ביניהן. בתחילה, בשל המרחק הגאוגרפי ביניהן, היחסים בין המדינות היו מוגבלים.

בינואר 1959 התרחשה המהפכה הקובנית כשהמנהיג המהפכני פידל קסטרו נכנס להוואנה ותפס את השלטון במדינה. ארגנטינה שמרה על היחסים עם הממשלה החדשה, ובמאי 1959 ביקר פידל קסטרו בבואנוס איירס. באוגוסט 1961 צ'ה גווארה ביקר בחשאי בארגנטינה ופגש את נשיא ארגנטינה ודודה שלו לפני שעזב.

בדצמבר 1961 קובה הכריזה על עצמה כמרקסיסטית וסוציאליסטית והתיישרה לפי הקו שהובילה ברית המועצות. כתוצאה מכך, ובעקבות לחץ של ארצות הברית, ב-21 בינואר 1962 קובה סולקה מארגון מדינות אמריקה ובספטמבר אותה שנה ארצות הברית הטילה אמברגו מלא על קובה. כמו כן, באותה שנה, אחרי לחץ מצד ארצות הברית, כל מדינות אמריקה הלטינית ובהן ארגנטינה (למעט מקסיקו) ניתקו את היחסים עם קובה במאמץ לבודד את משטר קסטרו.

ב-28 במאי 1973, תחת כהונתו של נשיא ארגנטינה הקטור חוסה קמפורה הפכה ארגנטינה למדינה השלישית אחרי צ'ילה ופרו שחידשה את היחסים עם קובה. לאחר מכן, בתקופת כהונתו של חואן פרון היחסים בין המדינות השתפרו במידה ניכרת. כחלק מהשיפור ביחסים, ארגנטינה העניקה לקובה אשראי של 200 מיליון דולר למשך שש שנים. במהלך השלטון הצבאי בארגנטינה בשנים 1976–1983 קובה ניהלה יחסים דיפלומטיים עם ארגנטינה. במהלך מלחמת פוקלנד קובה הצהירה על תמיכתה בזכויות ארגנטינה על האיים והעבירה אליה נשק מלוב דרך ברזיל. באוקטובר 1986 ביקר נשיא ארגנטינה ראול אלפונסין בקובה, במה שהפך לביקור הרשמי הראשון של נשיא ארגנטינה בקובה. מספר שנים מאוחר יותר הפכו היחסים בין המדינות למתוחים כשב-1997 נשיא ארגנטינה קרלוס מנם קרא לכינון דמוקרטיה בקובה ולסיום הפרת זכויות האדם באי. בנובמבר 1999 סירב מנם להשתתף בוועידת הפסגה הספרדית–אמריקאית שנערכה בהוואנה.

שיפור חל ביחסים בין המדינות שוב במהלך נשיאותו של נסטור קירשנר. בשנת 2003 ביקר קסטרו בארגנטינה כדי להשתתף בהשבעת קירשנר. קסטרו ביקר שוב בפעם האחרונה בארגנטינה ב-2006 כדי להשתתף בוועידת מרקוסור. ביולי אותה שנה נכנס ראול קסטרו לתפקידו כנשיא קובה במקום אחיו. בשנת 2009 ביקרה נשיאת ארגנטינה כריסטינה פרננדס דה קירשנר בקובה ושוב בשנת 2013.

בדצמבר 2015 נבחר מאוריסיו מאקרי לנשיאות ארגנטינה. באוקטובר 2016 הוא נועד עם נשיא קובה ראול קסטרו בקרטחנה שבקולומביה. בפגישה הודיעו שני הנשיאים כי הם מקווים להגיע להסדר בנוגע לחוב בסך 11 מיליארד דולר שקובה חייבת לארגנטינה בהתאם להלוואה בסך 1.3 מיליארד דולר שקובה קיבלה מארגנטינה ב-1973 (בתוספת ריבית שטרם שולמה).

== תיירות ==
בשנת 2013 ביקרו בקובה 84 אלף ארגנטינאים, מה שהפך את ארגנטינה למדינה ממנה יצאו הכי הרבה תיירים לקובה מקרב מדינות אמריקה הלטינית והחמישית בגודלה בכל העולם.

==קישורים חיצוניים==

== הערות שוליים ==
המפלגה הליברל-דמוקרטית של בלארוס

המפלגה הליברל-דמוקרטית של בלארוס היא מפלגה פוליטית לאומנית<ref></ref> בבלארוס. היא נוצרה בשנת 1994 כיורשה הבלארוסי של המפלגה הליברל-דמוקרטית של ברית המועצות. למרות השם, בדומה למקבילתה הרוסית, המפלגה אינה מפלגה דמוקרטית ליברלית, אלא דבקה באידאולוגיה של ימין קיצוני לאומי.

למרות הטענה שהיא "אופוזיציה בונה ודמוקרטית" המפלגה תומכת דה-פקטו בנשיא הנוכחי, אלכסנדר לוקשנקו (בדומה למקבילה הרוסית עם פוטין).

בבחירות לפרלמנט שנערכו באוקטובר 2004, זכתה המפלגה במושב אחד מתוך 110 מושבים. מועמדה בבחירות לנשיאות בשנת 2006, סרגיי גאידוקביץ', השיג 3.5% מהקולות.

על פי התוצאות הרשמיות של הבחירות למועצות הצירים המקומיות ברפובליקה של בלארוס (2014), אף מועמד מהמפלגה לא הצליח לקבל מושב. המנהיג גאידוקביץ' הוא סגן יו"ר הוועדה הקבועה של האספה הלאומית של בלארוס לעניינים בינלאומיים וביטחון לאומי. הוא נבחר בשנת 2016 כחבר במועצה הלאומית של המושה השישי של מחוז מינסק.

== תוצאות אלקטוראליות ==
{| class="wikitable" style="text-align:center"
! בחירות 
! מנהיג מפלגה 
! הצבעות 
! % 
! מקומות ישיבה 
! +/– 
|-
| 1995 
| סרגיי גאידוקביץ' 
| לא ידוע 
| לא ידוע 
|
| - 
|-
| 2000 
| סרגיי גאידוקביץ' 
| לא ידוע 
| לא ידוע 
|
| 1 
|-
| 2004 
| סרגיי גאידוקביץ' 
| 122,605 
| 2.01% 
|
|
|-
| 2008 
| סרגיי גאידוקביץ' 
| 43,752 
| 0.81% 
|
| 1 
|-
| 2012 
| סרגיי גאידוקביץ' 
| 249,455 
| 4.76% 
|
|
|-
| 2016 
| סרגיי גאידוקביץ' 
| 218,081 
| 4.24% 
|
| 1 
|-
| 2019 
| אולג גאידוקביץ' 
| 280,683 
| 5.36% 
|
|
|}

== ראו גם ==
* המפלגה הליברל-דמוקרטית של רוסיה
* איחוד רוסיה ובלארוס

== קישורים חיצוניים ==
* 
* [https://web.archive.org/web/20160916035443/http://www.ldpb.net/ אתר ישן]

==הערות שוליים==

קטגוריה:ציטוט עם תסריט בשפה זרה (רוסית)
קטגוריה:בלארוס: מפלגות
קטגוריה:בלארוס: מפלגות שמרניות
קטגוריה:מפלגות שהוקמו ב-1994
טאנטי מאמאו

טאנטי מאמאו (באנגלית: Taneti Maamau; נולד ב-16 בספטמבר 1960) הוא נשיא קיריבטי.

==ביוגרפיה==
מאמאו נולד באונטואה, איי גילברט. הוא בעל תואר ראשון באומנויות, במנהל, ובסוציולוגיה מאוניברסיטת דרום האוקיינוס השקט, תואר ראשון במנהל עסקים מאוניברסיטת סידני ותואר שני בכלכלה מאוניברסיטת קווינסלנד, אוסטרליה.

החל את דרכו בשירות המדינה כקצין תכנון במשרד האוצר בשנת 1979. כיהן כחבר פרלמנט בקירביטי וכשר האוצר תחת הנשיא טבורורו טיטו .

בשנת 2016, סיים הנשיא המכהן אנוטה טונג כהונה של תריסר שנים, שהיא הכהונה המקסימלית המותרת לנשיא קיריבטי לפי החוקה, ובהתאם נערכו בחירות לנשיאות. מאמאו התמודד תחילה כמועמד עצמאי, אך בהמשך נתמך על ידי מפלגת טובוואן קיריבטי וכן קיבל תמיכתו של הנשיא לשעבר טיטו.

ב-11 במרץ 2016 נבחר מאמאו לנשיא החמישי של קירביטי. הוא מחזיק גם בתיקו של ראש המדינה ושר החוץ וההגירה.<ref></ref> באוגוסט 2018 מונה לנשיא אוניברסיטת דרום האוקיינוס השקט.

==קישורים חיצוניים==

* [http://www.president.gov.ki/president-taneti-maamau/ ביוגרפיה] באתר הרשמי של קיריבטי 
* [https://web.archive.org/web/20160311133005/http://www.fijitimes.com/story.aspx?id=345056 כתב על מינויו] באתר fijitimes 

==הערות שוליים==

קטגוריה:נשיאי קיריבטי
קטגוריה:ילידי 1960
המפלגה הקומוניסטית של בלארוס

המפלגה הקומוניסטית של בלארוס היא מפלגה פוליטית קומוניסטית<ref></ref> מרקסיסטית-לניניסטית בבלארוס שהוקמה בשנת 1996 ותומכת בנשיא אלכסנדר לוקשנקו.

למפלגה יש יותר מושבים באספה הלאומית של בלארוס מכל מפלגה אחרת מאז הבחירות לפרלמנט בשנת 2000, הבחירות הארציות הראשונות בהן השתתפה. ברם, אף שהמפלגה נחשבת למפלגת שלטון למפלגה 11 מושבים בלבד בבית הנבחרים, שמרביתו מורכב ממועמדים עצמאים ללא שיוך מפלגתי.
== סקירה כללית ==
המפלגה הציעה להתמזג עם מפלגת הקומוניסטים של בלארוס (PKB) ב-15 ביולי 2006. בעוד שהמפלגה הקומוניסטית של בלארוס היא מפלגה פרו-נשיאותית, מפלגת הקומוניסטים של בלארוס הייתה אחת ממפלגות האופוזיציה הגדולות בבלארוס. לדברי סרגיי קליאקין, יו"ר ה-PKB, מה שמכונה "איחוד מחדש" של שתי המפלגות היה מזימה שנועדה להדיח את PKB מהאופוזיציה.

המטרה העיקרית של מדיניות החוץ לחיזוק המפלגה הכריזה על ביטחון לאומי באמצעות פיתוח מדינת האיחוד בלארוס-רוסיה ובשיקום השלבים לבנות מחדש את עמי האיחוד, ולחזק את עצמאותה המדינית והכלכלית.

כחברה בתנועה הקומוניסטית העולמית, ה-KPB נהנית מיחסים עם מפלגות קומוניסטיות אחרות באזור ובכל רחבי העולם במידה יותר גדולה מה-PKB, שרבים באזור מחשיבים כ"תנועה פרו-מערבית".

בבחירות לפרלמנט 2004, KPB השיגה 5.99% ו-8 מתוך 110 מושבים בבית הנבחרים, 6 מושבים ב-2008 ופחות בשנת 2012 - שם זכתה ב-3 מושבים.

בשל תמיכת המפלגה בנשיא לוקשנקו, 17 מאנשיה מונו על ידיו לחברות הבית העליון במדינה, מועצת הרפובליקה של בלארוס, בשנת 2012. בשנת 2014 המפלגה הגדילה את ייצוגה על ידי השגת 5 מושבים.

המפלגה שיפרה את תוצאתיה בבחירות לפרלמנט 2016, שם זכתה בשמונה מנדטים ואז הגדילה אותה עוד יותר בבחירות 2019 — שם זכתה ב-11 מנדטים.
== תוצאות אלקטוראליות ==
=== בחירות בית הנבחרים ===
{| class="wikitable" style="text-align:center"
! בחירות
! מנהיג/ת מפלגה
! הצבעות
! %
! מקומות ישיבה
! +/–
|-
| 2000
| -
| לא ידוע
| לא ידוע
|
| 6
|-
| 2004
| טטיאנה נולובבה
| 334,383
| 5.31%
|
| 2
|-
| 2008
| איגור קרפנקו
| 229,986
| 4.27%
|
| 2
|-
| 2012
| איגור קרפנקו
| 141,095
| 2.69%
|
| 3
|-
| 2016
| איגור קרפנקו
| 380,770
| 7.40%
|
| 5
|-
| 2019
| איגור קרפנקו
| 559,537
| 10.62%
|
| 3
|}
== קישורים חיצוניים ==
* 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בלארוס: מפלגות
קטגוריה:מפלגות קומוניסטיות
קטגוריה:מפלגות שהוקמו ב-1996
המפלגה הרפובליקנית לעבודה וצדק

המפלגה הרפובליקנית לעבודה וצדק היא מפלגה פוליטית סוציאליסטית <ref></ref> וסוציאל-דמוקרטית <ref></ref> בבלארוס שהוקמה על ידי איוואן אנטונוביץ' בשנת 1993. המפלגה נחשבת לתומכת בממשלתו של הנשיא אלכסנדר לוקשנקו.<ref></ref>

== פעילויות ==
המטרות העיקריות כוללות פיתוח מדינת האיחוד רוסיה ובלארוס והאיחוד הכלכלי האירואסייתי .

במינסק, ב-21 בספטמבר 2013, נערך כנס של מפלגות פוליטיות מבלארוס, רוסיה, אוקראינה וקזחסטן. משתתפי האירוע חתמו על מזכר משותף. יחד עם המפלגה הרפובליקנית לעבודה וצדק, נכללו רוסיה הוגנת, "בירליק" הקזחית והמפלגה הסוציאליסטית באוקראינה. המפלגה קוראת להכרה בעצמאותם של דרום אוסטיה ואבחזיה.

המפלגה בירכה את ניקולס מדורו על ניצחונו בבחירות לנשיאות בוונצואלה .

בסוף 2012, בוויטבסק, היא ערכה אירוע צדקה למפלגה, שנקרא "מתנת סנטה קלאוס".

הגוף המנהל של מפלגת העבודה והצדק, הכריז פה אחד על תוצאות משאל העם ב-16 במרץ 2014 בחצי האי קרים כגיטימי ותמך ברצונם של תושבי סבסטופול. <ref></ref><ref name=":0"></ref> המפלגה קראה גם לנשיא לוקשנקו לקבל את תוצאות משאל העם.

== תוצאות בחירות ==
בבחירות לפרלמנט בשנת 1995 השיגה המפלגה מושב אחד מתוך 198 מושבים. בבחירות בשנת 2000 היא קיבלה 2 מתוך 110 מושבים בבית הנבחרים. <ref>[http://www.ipu.org/parline-e/reports/arc/2027_00.htm Inter-Parliamentary Union]</ref> הבחירות הבאות בשנת 2004 ו-2008 לא היו מוצלחות עבור המפלגה; עם זאת, בשנת 2012 היא זכתה במושב אחד.

כתוצאה מהבחירות למועצות הצירים המקומיות בבלארוס (2014), נבחרו 36 איש. שני חברי המפלגה חברים במועצת הנבחרים בעיר מינסק.

בבחירות לפרלמנט בשנת 2019 זכתה בסך הכל בשישה מושבים בבית הנבחרים של בלארוס.

== קישורים חיצוניים ==
* 

==הערות שוליים==

קטגוריה:בלארוס: מפלגות
קטגוריה:מפלגות שהוקמו ב-1993
מועצת הרפובליקה של בלארוס

מועצת הרפובליקה של האספה הלאומית של בלארוס הוא הבית העליון של הפרלמנט של הרפובליקה של בלארוס, שהחל את עבודתו ב-13 בינואר 1997. זהו גוף מייצג אזורי המונה 64 חברים (סנאטורים). מועצות מקומיות בוחרות 56 חברים: 8 מכל מחוז ו-8 מהעיר מינסק. עוד 8 "סנאטורים" ממונים על ידי נשיא בלארוס. המועמדים לחברות במועצת הרפובליקה חייבים להיות בין גיל 30 ולגור בבלארוס למשך חמש שנים לפחות.

תפקידה העיקרי של מועצת הרפובליקה הוא אימוץ או דחיית טיוטת חוקים שאומצו על ידי בית הנבחרים. פעילות מועצת הרפובליקה מכוונת להבטיח אימוץ חוקים טובים ומעוצבים בקפידה. כל הצעת חוק, אלא אם כן נקבעה אחרת על ידי החוקה, נשקלת תחילה בבית הנבחרים ואחר כך במועצת הרפובליקה. הצעת החוק הופכת לחוק לאחר אימוץ בית הנבחרים ואישור מועצת הרפובליקה ברוב קולות בהרכב המלא של כל בית.

בניין המועצה ממוקם במבנה ברחוב הצבא האדום 9, במינסק.<ref></ref>
== סמכויות ==
מועצת הרפובליקה:
* מאשרת או דוחת את טיוטת החוקים שאימץ בית הנבחרים על תיקונים ותוספות לחוקה, על פרשנות החוקה, טיוטת חוקים אחרים;
* מסכימה למינויו של נשיא יו"ר בית המשפט החוקתי, היו"ר ושופטי בית המשפט העליון, יו"ר הוועדה המרכזית לבחירות ומשאל עם, התובע הכללי, היו"ר וחברי מועצת הבנק הלאומי;
* בוחרת שישה שופטים של בית המשפט החוקתי;
* בוחרת שישה מחברי הוועדה המרכזית של רפובליקת בלארוס לבחירות והתנהלות משאל עם רפובליקניים;
* מבטלת החלטות של מועצות צירים מקומיות שאינן עומדות בחוק;
* מחליטה על פירוק מועצת הנבחרים המקומית במקרה של הפרה שיטתית או בוטה על ידו בדרישות החוק ובמקרים אחרים שנקבעו בחוק;
* מתייחסת לאשמת בית הנבחרים נגד הנשיא בטענה לבגידה במדינה או פשע חמור אחר, מחליטה לחקור אותו. אם יש יסודות, ברוב של לפחות שני שלישים מקולות ההרכב כולו, מחליטה על סילוק הנשיא מתפקידו;
* מתייחסת לצווי הנשיא בנושא הנהגת מצב חירום, דיני מלחמה, גיוס מלא או חלקי, ולא יאוחר משלושה ימים לאחר התכנסותה, מקבלת החלטה מתאימה.

מועצת הרפובליקה רשאית להחליט בסוגיות אחרות, אם נקבע כך בחוקה.

== חסינות ==
הסנאטורים נהנים מחסינות בהבעת דעותיהם ובהפעלת סמכויותיהם. זה לא חל על האשמתם בהוצאת דיבה ועלבון.

במהלך תקופת כהונם, חברי מועצת הרפובליקה עשויים להיעצר, ולשלול מהם חירות אישית רק בהסכמתו מראש של הבית, למעט ביצוע בגידה או פשע חמור אחר, וכן מעצר בזירת הפשע.

תיק פלילי נגד חבר מועצת הרפובליקה נפתח על ידי בית המשפט העליון.

== ראו גם ==

* האספה הלאומית של בלארוס
* בית הנבחרים של בלארוס
* פוליטיקה של בלארוס
* בתי מחוקקים לפי מדינה

== קישורים חיצוניים ==
* ,

== הערות שוליים ==

קטגוריה:בתים עליונים
קטגוריה:בלארוס: פוליטיקה
קטגוריה:בלארוס: חוק ומשפט
האספה הלאומית של בלארוס

האספה הלאומית של הרפובליקה של בלארוס (Nacyjanalny schod Respubliki Biełaruś) הוא הפרלמנט הדו-ביתי של בלארוס. שני בתי האספה הלאומית הם:
* מועצת הרפובליקה – הבית העליון
* בית הנבחרים – הבית התחתון

בעוד שלכל בית יש תפקידים ספציפיים, לשניהם יש את היכולת להטיל וטו על צווי הממשלות המקומיות החורגות מחוקת בלארוס.

בתי האספה הלאומית מתכנסים לשני מושבים קבועים מדי שנה: הישיבה הראשונה נפתחת ב-2 באוקטובר ומשך הזמן שלה לא יכול להיות יותר מ-80 יום; הישיבה השנייה נפתחת ב-2 באפריל ואינה נמשכת יותר מ-90 יום.

בית הנבחרים ומועצת הרפובליקה עשויים להתכנס לישיבה יוצאת דופן. ישיבות חריגות מתקיימות תחת סדר יום מסוים ביוזמת הנשיא או על פי בקשה של לפחות שני שלישים מכלל החברים בכל אחד מהבתים.<ref>http://pravo.by/gosudarstvo-i-pravo/parlament-natsionalnoe-sobranie-respubliki-belarus/</ref>

ראשית יש לשקול כל הצעת חוק בבית הנבחרים ואחר כך במועצת הרפובליקה.

בפועל, לאספה הלאומית יש מעט כוח אמיתי. המערכת הפוליטית בבלארוס מרכזת כמעט את כל הכוח בידי הנשיא אלכסנדר לוקשנקו. יש לציין כי לאספה הלאומית אין שליטה מועטה על הוצאות הממשלה; על פי החוקה, כל הצעת חוק שמשפיעה על תקציב המדינה חייבת להיות מאושרת על ידי הנשיא או הממשלה לפני שתיבחן. לצווי הנשיא יש משקל גדול יותר מאשר חקיקה רגילה. עם זאת, מאז לבשה את צורתה הנוכחית בשנת 1996, נשלטה האספה הלאומית על ידי תומכי לוקשנקו בכל מקרה, ואין כל התנגדות מהותית להחלטות הנשיא.<ref>[http://belarusdigest.com/story/why-does-europe-engage-belaruss-rubber-stamp-parliament-26896/ Why Does Europe Engage With Belarus's Rubber Stamp Parliament?] </ref>

קודמתה הייתה המועצה העליונה של בלארוס (עד 1996).

== ראו גם ==

* מועצת הרפובליקה של בלארוס
* בית הנבחרים של בלארוס
* פוליטיקה של בלארוס
* בתי מחוקקים לפי מדינה

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בלארוס: פוליטיקה
בלארוס
אספת העם הכל-בלארוסית

אספת העם הכל-בלארוסית היא אספה כללית של ממשלת בלארוס עם מנהיגי התעשייה וגורמים בכירים אחרים מכל מגזר הממשלה.

== היסטוריה ==
האספה הראשונה נערכה ב-20 באוקטובר 1996, שבועות ספורים לפני משאל העם השנוי במחלוקת, אשר שימש כדי לתת לגיטימציה לריכוז הכוח בידי הנשיא אלכסנדר לוקשנקו. [https://web.archive.org/web/20060103142510/http://belarus.net/presiden/pres_1ab.htm] האספה השנייה התקיימה במאי 2001, השלישית במארס 2006, הרביעית בשנת 2010 והחמישית בשנת 2016.

== ביקורת ==
חברי האופוזיציה בבלארוס מתחו ביקורת פעילה על האסיפות כיוון שהם לכאורה אירועי תעמולה המאורגנים להפגנת תמיכה בפה אחד למנהיג הסמכותי במדינה אלכסנדר לוקשנקו.<ref>[https://news.tut.by/politics/206935.html Вайтовіч і Ганчарык: Усебеларускі сход — фігавы лісток для ўлады] [Vaytovich and Hancharyk: The All-Belarusian Assembly is a fig leaf for the government] - TUT.BY, 03.12.2010</ref> חברי האופוזיציה נשללו באופן קבוע מגישה לאספה או נמנע מהם מלדבר בה. בשנת 2006, המועמד לנשיאות והרקטור לשעבר של אוניברסיטת בלארוס, אליאקסנדר קזולין, הוכה ועוכב על ידי המשטרה לאחר שניסה להיכנס לאספת העם בבלארוס. הוא הואשם בהתנהגות לא ניאותה ושוחרר לאחר שהוחזק במעצר במשך שמונה שעות.<ref></ref>

מפלגות האופוזיציה מאפיינות את האספות כ"גוף לא חוקתי" שמטרתו הייתה "לעשות דה-לגיטימציה של מכון הפרלמנט בבלארוס" ו"להפגין תמיכה ארצית [לאלכסנדר לוקשנקו] לקראת הבחירות לנשיאות".<ref name="bnf2016">[http://narodny.org/?p=11827 Беларусам патрэбны сапраўдны парлямэнт, а не імітацыйны ‘усенародны сход’] - "Belarusians need a real parliament and not the imitational 'People's Assembly'", statement by BPF Party, 18.06.2016</ref>

מבקרים מתארים את נוהל מינוי צירים לאספה כלא שקוף<ref name="pastuchou">[http://www.ucpb.org/news/politics/mikhail-pastukhov-o-legitimnosti-i-polze-sobraniya Михаил Пастухов: О легитимности и пользе собрания] - Mikhail Pastukhou (former Judge of the Constitutional Court of Belarus): About the legitimacy and the use of the congress - Official website of the United Civic Party of Belarus, 12.07.2016</ref> ובלתי דמוקרטי, בדומה לנוהל של מינוי צירים לקונגרסים של המפלגה הקומוניסטית של ברית המועצות בעידן הסובייטי.<ref name="tutby2010">[https://news.tut.by/politics/206935.html Вайтовіч і Ганчарык: Усебеларускі сход — фігавы лісток для ўлады] [Vaytovich and Hancharyk: The All-Belarusian Assembly is a fig leaf for the government] - TUT.BY, 03.12.2010</ref>

המבקרים מציינים כי לא ניתן לקבל את האספה כביטוי לגיטימי לרצונו של העם הבלארוסי, כמשתמע משמו. האספה הוקמה בהוראת הרשות המבצעת ואינה גוף דמוקרטי מייצג. בהתחשב בכך שרק ובאופן בלעדי תומכים במדיניות הממשלה הנוכחית יהיו נוכחים בעצרת, גוף זה אינו מסוגל לעמוד במשימת הגיבוש הלאומי." ולא ברורה מידת הנייטרליות בגיבוש ההחלטות בה.<ref>[http://narodny.org/?p=11827 Беларусам патрэбны сапраўдны парлямэнт, а не імітацыйны ‘усенародны сход’] - "Belarusians need a real parliament and not the imitational 'People's Assembly'", statement by BNF Party, 18.06.2016</ref>

==קישורים חיצוניים==

== הערות שוליים ==

קטגוריה:בלארוס: פוליטיקה
My Favorite Part

My Favorite Part (בעברית: החלק האהוב עליי) הוא סינגל שהוקלט על ידי הזמר-יוצר מק מילר, ביחד עם הזמרת-יוצרת האמריקאית אריאנה גרנדה מתוך האלבום, The Divine Feminine.<ref name=":0"></ref> השיר יצא לאור ב-9 בספטמבר 2016, כסינגל השלישי והאחרון מתוך האלבום.<ref name=":0" />

השיר הגיע למקום השלישי במצעד השירים של ניו זילנד.<ref></ref>

==רקע והפקה==
השיר נכתב על ידי מק מילר, טיירון ג'ונסון ואריאנה גרנדה והופק על ידי מיוזיק-מאן-טנקיו.<ref></ref> צק מילר ואריאנה גרנדה ביצעו את השיר לראשונה בהופעה מיוחדת שהתקיימה במסגרת "Audience Network" ושודרה ב-30 בספטמבר 2016.<ref></ref>

בסמוך לצאתו, עלה השיר לרשת הזרמת המדיה ספוטיפיי.<ref name=":1"></ref> כמו כן, צבר שם השיר למעלה מ-150 מיליון השמעות.<ref name=":1" />

== וידאו קליפ ==
הווידאו קליפ המלא של שיר פורסם ב-12 בדצמבר 2016, תוך שעלה לערוץ היוטיוב של מק מילר.<ref name=":2"></ref> חלק מהקליפ צולם בשחור-לבן, בעוד החלק השני צולם בצבע. הקליפ בוים על ידי במאי הווידאו קליפים .<ref name=":2" /> כמו כן, בתחילת הקליפ ניתן לראות את גרנדה יוצאת מרכב, כשהיא נכנסת לקומפלקס של יחידות דיור, בה גר מילר כביכול.<ref name=":3"></ref>

נכון לאפריל 2020, מונה הצפיות של הקליפ עומד על למעלה מ-70 מיליון צפיות.<ref name=":3" />

== מיקומי שיא ==

== קישורים חיצוניים ==

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:סינגלים בהוצאת וורנר רקורדס
בית הממשלה (מינסק)

בית הממשלה או בית השלטון (בבלארוסית: Дом урада) הוא מבנה ממשלתי במינסק הממוקם בכיכר העצמאות. הוא מאכלס את האספה הלאומית של בלארוס (לשעבר הסובייט העליון של בלארוס עד 1996) ושני בתיה: מועצת הרפובליקה ובית הנבחרים (ממוקמים באגף הימני). האספה הלאומית היא אחד מזרועות העוצמה והסמליות הלאומית במדינה.<ref></ref> המבנה נבנה בשנת 1934 ועוצב על ידי יוסיף לנגברד. הוא ניצב מאחורי פסל של ולדימיר לנין והוא אחד הבניינים הבודדים ששרדו את מלחמת העולם השנייה.<ref></ref>

== היסטוריה ==
מצעד של חזית ההגנה הביתית הביילורוסית ליד בית הממשלה.
בית הממשלה נבנה בין 1930 ל-1934, והפך דוגמה חיה לסגנון האמנות הקונסטרוקטיבי כמבנה ציבורי הגדול ביותר של ביילורוסיה לפני המלחמה. עוד בשנת 1929 התקיימה תחרות לעיצוב מקום עבודה ממשלתי חדש במינסק, כאשר האדריכל היה יוסיף לנגברד, יליד אזור גרודנו. הבניין היה חלק מפרויקט שהוביל לנגברד באותו אזור שכלל כיכר (המכונה כיום כיכר לנין) ששימשה למצעדים אזרחיים/צבאיים בחגים ציבוריים ובמעמד מרכזי למנהיגי המפלגה. הוא זכה בתואר הכבוד של האמן המכובד בעקבות עבודתו. ספינות של קארל מרקס ופרידריך אנגלס פוסלו והותקנו בצידי המדרגות המובילות לחצר הסובייט העליון. לבקשתו של לנגברד הוקם לפני הבית והכיכר פסל למדינאי והמהפכן הרוסי ולדימיר לנין, והפך לגבוה ביותר מסוגו בברית המועצות כולה. במהלך כיבוש מינסק על ידי גרמניה הנאצית במלחמת העולם השנייה, שימש כמטה של הגסטפו המקומי. האנדרטה ללנין פורקה גם היא ונשאר רק הכן עם תבליטי בסיס. בשנת 1945 שוחזרה האנדרטה לאחר יום הניצחון באירופה.<ref></ref><ref></ref><ref>https://planetabelarus.by/sights/dom-pravitelstva-v-minske/</ref><ref>https://agentika.com/ru/encyclopedia/b1dc3f68-6f4e-4297-9cb9-535196800a7f/places/root/de06d15b-855a-4bfd-a7f9-60e1fe7dbfe7?version=eNw-1</ref><ref>https://www.snp.by/news/dom-pravitelstva-respubliki-belarus/</ref>

== גלריה ==
<gallery>
File:Belarus-Minsk-House of Government-1.jpg|בית הממשלה, מראה לילי.
File:Belarus 3898 - House of Government (4185209317).jpg|
File:22-2013-06-01-z.jpg|
File:Miensk, Dom uradu. Менск, Дом ураду (11.07.1935).jpg|
File:House of Government in Minsk.jpg|
</gallery>

== ראו גם ==
* בית ממשלת מחוז מוסקבה
* הבית הלבן של רוסיה
==קישורים חיצוניים==

==הערות שוליים==

קטגוריה:מינסק: מבנים
קטגוריה:בנייני פרלמנטים
נשק להשמדה המונית בלוב

לוב ניסתה להשיג תוכניות לפיתוח או רכישת נשק להשמדה המונית מרגע שמועמר קדאפי עלה לשלטון בלוב ב-1969 עד שהודיע ב-19 בדצמבר 2003 כי לוב תחסל מרצון את כל החומרים, הציוד והתוכניות שיכולים להוביל לנשק, כולל נשק להרס המוני (נשק גרעיני, כימי וביולוגי) וטילים בליסטיים ארוכי טווח.<ref name="Chronology">[http://www.armscontrol.org/factsheets/LibyaChronology Chronology of Libya's Disarmament and Relations with the United States], Arms Control Association.</ref><ref name="NuclearThreat"></ref> לוב תחת שלטונו של המלך אידריס חתמה בשנת 1968 על האמנה אי-הפצת נשק גרעיני וקדאפי אשרר אותה בשנת 1975, וכרת הסכם אמצעי הגנה עם הסוכנות הבינלאומית לאנרגיה אטומית (IAEA) בשנת 1980.<ref>[http://iaea.org/Publications/Documents/Board/2004/gov2004-12.pdf GOV/2004/12], Implementation of the NPT Safeguards Agreement of the Socialist People's Libyan Arab Jamahiriya, Report by the Director General, International Atomic Energy Agency, 20 February 2004.</ref> ארצות הברית ובריטניה סייעו ללוב בהוצאת ציוד וחומרים מתוכנית הנשק הגרעיני שלה, באימות בלתי תלוי על ידי הסוכנות הבינלאומית לאנרגיה אטומית.

בשנת 1982 לוב אישרה את אמנת הנשק הביולוגי, ובשנת 2004 היא הצטרפה לאמנת הנשק הכימי<ref name="opcwlibya">[http://www.opcw.org/news/article/the-chemical-weapons-convention-enters-into-force-in-libya/ The Chemical Weapons Convention Enters Into Force in Libya] , Organisation for the Prohibition of Chemical Weapons, 2 February 2004.</ref> והכריזה על 24.7 טון גז חרדל, 1,390 טונות חומרים כימיים להכנת סארין, וכן 3,563 תחמושת נשק כימי שפורקו (פצצות אוויר).<ref name="nti"></ref> ה-OPCW קבע את ינואר 2014 כמועד האחרון להשמדה המלאה של הנשק הכימי של לוב.<ref name="libyaend"></ref> לוב החלה להשמיד את מלאי הכימיה והתחמושת שלה מאוחר יותר בשנת 2004,<ref></ref> אך היא החמיצה מועדים להפיכת מתקן לייצור נשק כימי אחד לשימוש אזרחי ולהשמדת מלאי גז החרדל.<ref></ref> באוקטובר 2014 ביקשה לוב עזרה להובלת מלאי 850 טון של כימיקלים להפקת גז עצבי לובי לצורך השמדה.
<ref name="SP"></ref> בפברואר 2015 אמרו גורמים צבאיים מלוב לתקשורת כי חמושים לא מזוהים תפסו כמויות גדולות של הנשק הכימי של לוב, כולל גז חרדל וסארין.<ref name="Al-Awsat"></ref><ref name="northafricapost"></ref> השמדת מלאי הנשק הכימי של לוב הושלמה רק בנובמבר 2017.<ref name="opcwdestruction"></ref>

== תוכנית הגרעין ==

== נשק כימי ==

== טילים בליסטיים ==
במהלך מלחמת האזרחים בלוב, כוחות צבא נאמנים לקדאפי ירו מספר טילי קרקע-קרקע מסוג סקאד B כמרד נגד המשטר, במספר אזורים ובהם מיסראתה ואג'דאביא, אך כל הטילים החטיאו את המטרה.<ref></ref><ref></ref><ref></ref>
מספר טילי סקאד נוספים, כולל משגרים, נמצאו על ידי מתנגדי קדאפי ליד טריפולי וסירת.<ref></ref><ref></ref>

== הערות שוליים ==

קטגוריה:לוב: פוליטיקה
קטגוריה:לוב: יחסי חוץ
קטגוריה:תוכניות גרעין לפי מדינה
איש השוקולד

"איש השוקולד" הוא שיר שכתבה אלונה קמחי והלחין יזהר אשדות. אשדות ביצע את השיר שיצא לאור בשנת 1992.

== רקע ==
השיר נכלל באלבום הסולו הראשון של יזהר אשדות שנקרא בשמו. הוא נכתב לזכרו של הזמר האמריקאי מרווין גיי אף ששמו לא מוזכר במפורש, שהיה אחד מהמוזיקאים הבולטים בשנות השישים והשבעים של המאה העשרים, ונרצח על ידי אביו בשנת 1984.

במצעד הפזמונים העברי השנתי לשנת תשנ"ב (1992) של רשת ג' דורג השיר במקום ה-11.

באחד מפרקי תוכנית הטלוויזיה "גור ואוח" בוצעו מספר גרסאות פארודיה לשיר עם מילים שונות, לחן זהה וסוגים שונים של עיבודים.

== קישורים חיצוניים ==

* [https://www.nli.org.il/he/items/NNL_MUSIC_AL990040707250205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי יזהר אשדות
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:שירים שהולחנו על ידי יזהר אשדות
קטגוריה:שירים שהופקו על ידי יזהר אשדות
קטגוריה:סינגלים בהוצאת NMC יונייטד אנטרטיינמנט